TV-linkkitorni Oshakatissa (275 m korkea)
Näkötorni Oshakatin uudella torilla (48 m korkea).
Uusi "Dr. Frans Aupa Indongo ulkoilmatori" Oshakatissa. Sen avasi 11.3.2016 tasavallan presidentti.
Oshakatin vanha tori (lakkautettu vuonna 2016)
**Oshakati** on kaupunki Oshanan alueella Pohjois-Namibiassa. Siellä on 37 000 asukasta. Se on alueen pääkaupunki, joka on virallisesti perustettu heinäkuussa 1966. Namibian itsenäisyyssodan aikana siellä oli  Etelä-Afrikan puolustusvoimien (SADF) tukikohta.

Oshakatin alue jakautuu kahteen vaalipiiriin, jotka ovat Oshakatin itäinen ja läntinen vaalipiiri.

Historia
--------

Oshiwambon kielellä eli Owambojen kielellä kaupungin nimen merkitys on ‘se, joka on välissä’, joskin jotkut ihmiset uskovat, että se viittaa kaupungin TV-linkkitorniin, joka on 275 metriä korkea ja näin ollen korkein rakennelma Namibiassa.

Oshakati on yksi Namibian suurimmista kaupungeista. Se sijaitsee hieman syrjään maan valtatie B1:stä, joka kulkee pääkaupunki Windhoekista Angolan rajalle Oshikangoon. Se kuuluu Uukwambin kuninkaan alueisiin, ja paikallisella murteella sen nimitys on "Otshakati tsha Nangombe".

19.2.1988 Oshakatissa tapahtui räjähdys First National -pankissa, ja tuolloin kuoli 27 ihmistä ja lähes 30 loukkaantui, useimmat sairaanhoitajia ja opettajia. Ketään ei koskaan tuomittu tuosta räjähdyksestä, ja vuonna 1990 sen tutkiminen lopetettiin, kun haluttiin, että maassa pysyisi rauha.

Kehitys ja infrastuktuuri
-------------------------

Oshakati on kehittynyt paljon sen jälkeen, kun Namibia 21.3.1990 tuli itsenäiseksi. Vuoden 2006 huhtikuussa Botswanan presidentti Festus Mogae vihki käyttöön Oshakatin kaupunginvaltuuston rakennuksen.

Oshana Regional Study and Resource Center -niminen rakennus otettiin käyttöön 17.9.2014. Sen rakentamisessa oma roolinsa oli Namibian Millennium Challenge Accountilla, joka on osa Yhdysvaltojen Millennium Challenge Corporationia. Keskus sijaitsee GIPF:in rakennuksen ja paikallisen sosiaaliturvatoimiston rakennuksen välissä, ja sen kirjastoa mahtuu käyttämään 600 henkeä, siellä on 220 opiskelijan paikkaa, siellä on kokoussali, johon mahtuu 125 henkeä, ja hyllyillä on tilaa 35.000 kirjalle.

Namibian yliopiston (UNAM) pohjoinen kampus sijaitsee Oshakatissa. Se on UNAMin vanhin satelliittikampus, jonka vihki käyttöön presidentti Sam Nujoma 7.5.1998. Nujoma toimi tuolloin myös UNAMin kanslerina.

Oshakatissa on monia alkeiskouluja ja oppikouluja, mm. seuraavat: Iipumbu, Oshakati, Ngolo, Erundu Secondary School, Cabatana, Afoti Combined School Uuvudhiyan vaalipiirissä.

Kaupungissa on paljon kauppoja, kuten Jet, Mr Price, huonekalukauppoja, kenkäkauppoja, apteekkeja jne. Tärkeimmät kauppakeskukset ovat Game, Etango ja Yetu

Dr. Frans Aupa Indongo -ulkoilmatorilla on kausittaisia myyjiä, tuoreiden ruokatavaroiden myyjiä sekä myös valmiiksi kypsennettyjen ruokien myyjiä. Myytävänä on tomaatteja, sipuleita, vesimeloneja, lihaa, kuivattua kalaa ja syötäviä toukkia (*Gonimbrasia belina*).

Oshakatissa on stadion nimeltä Oshakati Independence Stadium. Siellä pelaa jalkapalloa paikallinen joukkue Oshakati City FC.

Maantiede
---------

### Sijainti

Oshakati sijaitsee Cuvelai-Etoshan laskeumassa, ja sen alueella virtaa Okatana-joki. Nämä molemmat yhdessä aiheuttavat sen, että kaupunki kärsii ajoittaisista tulvista. Viimeisin tulva oli vuonna 2008. Kaupungin ympärille rakennetaan 23 km pitkää tulvavallia. Projektin nimi on *Oshakati Master Plan Project*, ja sen puitteissa jokea syvennetään ja suoristetaan, ja sen varrella asuvat ihmiset sijoitetaan muualle.

Ilmasto
-------

Oshakatin ilmasto on Köppenin ilmastoluokituksessa puolikuiva kuuma ilmasto, jolloin kesät ovat kuumia ja talvet melko leutoja (päivät ovat lämpimiä ja yöt viileitä. Sadetta saadaan keskimäärin 472 mm vuodessa, ja suurin osa siitä saadaan kesällä.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Oshakatin ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 32 | 31 | 28 | 30 | 29 | 26 | 27 | 29 | 33 | 34 | 33 | 32 | **ka.** | **30,3** |
| Vrk:n ka. alin lämpötila (°C) | 19 | 19 | 18 | 16 | 12 | 8 | 7 | 9 | 14 | 17 | 19 | 19 | **ka.** | **14,8** |
|
|  |
| Sademäärä (mm) | 109 | 118 | 98 | 29 | 3 | 0 | 0 | 0 | 1 | 10 | 47 | 57 | **Σ** | **472** |
|
|
|
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

32|  |
| --- |
| 19 |

 | 

31|  |
| --- |
| 19 |

 | 

28|  |
| --- |
| 18 |

 | 

30|  |
| --- |
| 16 |

 | 

29|  |
| --- |
| 12 |

 | 

26|  |
| --- |
| 8 |

 | 

27|  |
| --- |
| 7 |

 | 

29|  |
| --- |
| 9 |

 | 

33|  |
| --- |
| 14 |

 | 

34|  |
| --- |
| 17 |

 | 

33|  |
| --- |
| 19 |

 | 

32|  |
| --- |
| 19 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 109  | 118  | 98  | 29  | 3  | 0  | 0  | 0  | 1  | 10  | 47  | 57  |

**Lähde:**  |

Politiikka
----------

Oshakatia hallitsee kaupunginvaltuusto, jossa on seitsemän valtuutettua.

Oshanan alue, johon Oshakati kuuluu, on Namibian hallitsevan puolueen SWAPOn vahvaa tukialuetta. Vuoden 2015 paikallisvaaleissa SWAPO sai maanvyörymävoiton tulokset olivat seuraavat:

| Oshakatin paikallisvaalit 2015 |
| --- |
| Puolue | Äänimäärä | Ääniosuus | Paikkoja |
| SWAPO | 4 569 | 91,2% | 6 |
| Democratic Turnhalle Alliance (DTA) | 330 | 6,6% | 1 |
| Rally for Democracy and Progress (RDP) | 110 | 2,2% | 0 |
| **Yhteensä**  | **5 009**  | **100%**  | **7** |

Vuoden 2020 paikallisvaalien tulokset olivat seuraavat:

| Oshakatin paikallisvaalit 2020 |
| --- |
| Puolue | Äänimäärä | Ääniosuus | Paikkoja |
| SWAPO | 3 028 | 56,2% | 4 |
| Independent Patriots for Change (IPC) | 1 887 | 35,0% | 3 |
| Popular Democratic Movement | 309 | 5,7% | 0 |
| Namibia Economic Freedom Fighters | 85 | 1,6% | 0 |
| Congress of Democrats | 30 | 0,6% | 0 |
| National Empowerment Fighting Corruption | 30 | 0,6% | 0 |
| All People’s Party | 17 | 0,3% | 0 |
| **Yhteensä**  | **5 389**  | **100%**  | **7** |

SWAPOa edustava pormestari Katrina Shimbulu on toiminut virassaan 2007–2010 ja edelleen vuoden 2015 vaaleista lähtien.

Kulttuuri
---------

Oshakatin kaupunki isännöi vuosittaista Oshakati Totem Expo -nimistä tapahtumaa, jossa juhlitaan paikallisia traditioita sekä pidetään moderneja liike-elämän messuja. Tapahtuman pani alulle Oshanan alueen kuvernööri Clemens Kashuupulwa 9.6.2012. Tapahtuma kestää neljä päivää, ja se järjestetään joko kesä- tai heinäkuussa.

Lähteet
-------

1. ↑  ALAN DECLARATION ON HIV/AIDS: Local Crisis-Local Action a Must *amicaall.org*.  21.11.2008.  Arkistoitu 21.11.2008. Viitattu 17.7.2021.
2. ↑  Oswald Shivute: Oshakati bomb blast remembered.  *The Namibian*, 20.2.2007. Windhoek:  Free Press of Namibia. Artikkelin verkkoversio. Viitattu 17.6.2021.  ((englanniksi))
3. ↑  Oshana Regional Study and Resource Centre officially opened *lelamobile.com*.  17.9.2014.  Arkistoitu 16.2.2016. Viitattu 17.9.2014.
4. ↑  Edson Haufiku: Oshakati resource centre inaugurated *informate*.  18.9.2014.  Arkistoitu 23.2.2016. Viitattu 18.9.2014.
5. ↑  Oshakati Campus  17.10.2015. University of Namibia. Viitattu 17.7.2021. (englanniksi)
6. ↑  The photographs of Dr. Frans Aupa Indongo Open Market, October 2017 *Independent Travellers*.  10.2.2018. independent-travellers.com. Viitattu 17.7.2021. (englanniksi)
7. ↑  Yvonne Amukwaya: Towards a flood-free Oshakati.  *The Namibian*, 21.8.2014. Windhoek:  Free Press of Namibia.
8. ↑  World Climate Guide / Namibia *World Climate Guide*. Viitattu 17.7.2021. ((englanniksi))
9. ↑  Know Your Local Authority.  *Election Watch*, 2015, nro 3, s. 4.  Institute for Public Policy Research.
10. ↑  Local elections results  28.11.2015. Windhoek:  Electoral Commission of Namibia.  Arkistoitu 10.12.2015. Viitattu 17.7.2021. (englanniksi)
11. ↑  2020 Local Authority Elections Results and Allocation of Seats  29.11.2020. Windhoek:  Electoral Commission of Namibia.  Arkistoitu 24.1.2021. Viitattu 29.11.2020. (englanniksi)
12. ↑  Merja Ileka: Shimbulu back as Oshakati mayor.  *Namibian Sun*, 7.12.2015. Artikkelin verkkoversio. Viitattu 7.12.2015.  ((englanniksi)) (Arkistoitu – Internet Archive)
13. ↑  Super User: Does the Oshakati Town Council offer bursaries, loans for businesses or SME funding? *oshtc.na*.  Arkistoitu 24.4.2014. Viitattu 8.9.2017.

Aiheesta muualla
----------------

* Kuvia tai muita tiedostoja aiheesta **Oshakati** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Oshakati